钦定古今图书集成/理学汇编/文学典/第103卷 > 景旸
## 钦定古今图书集成/理学汇编/文学典/第103卷 > 景旸

按《江宁府志》：“旸字伯时，上元人。年数岁，随其父官广
州。刘大夏见其文，异之曰：‘此子方为国器’。正德戊辰，
举进士第二人，除翰林编修。时逆瑾乱政，陵轹朝士，
见者屏气，旸独弗阿。每当进讲，必越宿斋沐，觊有感
悟。在馆职九年，迁国子司业，以资当晋侍读。梁储曰：
‘成均士子师范，非君不可。六馆诸生，人人以为得师’。”
二年，改左中允，管官京国子监司业事。南方士习竞
便利，有请嘱者，一切谢绝，士习稍正。辛巳以母忧去
位，甲申起复，方就道，染疾旬日而卒。旸清介过甚，居
官如布衣时，坦易温直，望之知其为有养者。性笃孝
义。初，母目盲，百计莫疗。旸《日歹》祷于神，一日双眃炯
然，旧疾如失。有姊早寡，奉与母居，为嫁娶其子女。友
人张贡见旸女，欲与婚，未聘。贡寻卒。旸哭日：“曩，吾心
已许之，忍负亡友乎！”召其子妻之。乡人莫不多其事。
卒时年方四十九。识者共惋惜之。

按《扬州府志》：“旸，仪真人。与乡人蒋山卿、赵鹤、朱应登
为古文诗词，有声称江北四子。所撰有《前溪集》若干
卷。”